Title: Memóriapróba
Description: 2015-ben hunyt el az erdélyi magyar irodalom egyik pregnáns alakja, a József Attila-díjas költő, író és esszéista Lászlóffy Csaba. Előtte tiszteleg jelen, Balázs Imre József és Korpa Tamás által szerkesztett emlékkönyv. Az első részben válogatást kapunk a hagyatékból és Lászlóffy utolsó verskötetéből. Ezt követik a rövidebb esszék és emlékező szövegek, a szerzők között olyanokkal, mint Bogdán László, Ébert Tibor, Jakab Gábor, Keszthelyi György, Korpa Tamás, Szilágyi Júlia vagy Varga Melinda. A harmadik rész a hosszabb lélegzetű tanulmányokat és kritikákat tartalmazza: Pomogáts Béla Lászlóffy költészetéről ír átfogóan, Bertha Zoltán az Összegyűjtött drámákat elemzi, Regéczi Ildikó Lászlóffy Csehov-szövegátvételeit mutatja be, Korpa Tamás Az éden kényszerképzete című prózakötetet vizsgálja, Szepes Erika pedig az ún. ikerköteteket veti egymással össze. A kötet végén helyet kapott Lászlóffy Csaba műveinek listája, egy válogatott bibliográfia a recepció terméséből, valamint egy fekete-fehér fotómelléklet.
People: Csaba Lászlóffy (1939-2015)